
La possibilitat de disposar d'abundant material d'Homotherium procedent d'un mateix 
jaciment, com és l'aportat per la pedrera Incarcal (Crespià, Girona), ens ha permès 
detectar un accentuat dimorfisme sexual. La troballa a altres jaciments de restes aillades 
o molt fragmentades ha ocasionat la creació de nombrosos grups d'espècies de discutible 
assignació taxonòmica. Els materials de Girona ens permeten discutir aspectes evolutius 
sobre aquest grup de carnívors i suggerir la sinonímia d' Homotherium nestianus, H. boulei, 
H. latidens | H. moravicum amb la primera espècie descrita d'aquest grup de carnívors: 
Homotherium crenatidens. 

OBSERVATIONS ON THE EVOLUTION AND BIOLOGY OF THE GENUS Homotherium 
FABRINI, 1890 (Carnivora) (MAMMALIA, CARNIVORA). Sexual dimorphism has been 
detected in a very rich assemblage of Homotherium remains from the Incarcal stone quarry 
(Crespià, Girona). Isolated findings of Homotheriumremains have resultedin the description 
of numerous species of unreliable status. Materials from Girona enable us to discuss some 
evolutionary aspects on this group of Carnivora and suggest the synonymy Homotherium 
nestianus, H. boulei, H. latidens and H. moravicum with Homotherium crenatidens. 

Introducció 


En la present nota s'analitzen les 
descripcions de materials atribuits a 
Homotherium crenatidens, procedents del 
jaciment d'origen càrstic ubicat a la pedre- 
ra Incarcal, Crespià (Girona). Els mate- 
rials estudiats són tres cranis (Figs. 3-4-6) 
en bon estat de conservació, a més a 
més de nombroses restes de l'esquelet 
postcraneal. La seva comparació amb 
altres restes d'aquest mateix gènere ens 
ha permès interpretar diversos caràcters 
morfològics, els quals, tot i que habitual- 
ment s'han considerat com a caràcters 
diagnòstics de diferents tàxons, poden 
esser propis d'una variabilitat motivada 
per un accentuat dimorfisme sexual. 

L'Homotherium del jaciment d'Incar- 
cal (Crespià) ens permet separar les for- 
mes típiques del Villafranquià i de la 
MmQ-1, per un costat, de les posteriors 
denominades H. latidens i H. moravicum 
de les biozones MmQ-2 i MmQ-3. Aques- 
tes darreres corresponen a tàxons més 
especialitzats. Dins d'aquest darrer grup 
és on s'inclourien els materials d'Incarcal. 
La conclusió a que s'arriba és que les 
diferéncies entre aquests grups no són 
grans, i en opinió dels autors d'aquest 
treball, aquests resultats no permeten una 
separació específica, pel que són incloses 
dins l'espècie típica Homotherium crenati- 
dens. Per aquesta raó es pot considerar, 
després d'estudiat el material d'incarcal, 
que les formes típiques del Vil-lafranquià i 
de la MmQ-1 pasarien a l'assignació 
subespecífica H. crenatidens crenatidens i 
les més tardanes de la MmQ-2 i MmQ-3 
a la subespécie H. crenatidens latidens 
(Pons-Moyà et al., en premsa). 


Problemàtica del gènere 
Homotherium 


El gènere Homotherium fou establert 
per Fabrini (1890) sobre materials de Val 
d'Arno (Itàlia). H. crenatidens, té una re- 
presentació euroasiàtica. Una altra espè- 
cie, H. nestianus, està representat per 
materials de Val d'Arno i de Perrier (Fran- 
ça). Al Pleistocè d'Anglaterra es va des- 
criure H. latidens. Amb posterioritat foren 
descrites altres espècies: H. hungaricus, 
H. boulei, H. moravicum, formes incloses 
per Rretzoi (1929) dins del gènere Epima- 
chairodus. Per altra banda, al Pleistocè de 
la Xina, s'han esmentat altres Homothe- 
rium: H. cf. crenatidens i H. ultimus de 
Nihowan i Choukoutier respectivament 
(Teilhard i Piveteau, 1938; Teilhard, 
1930). Bonis (1976) adscriu aquesta 
darrera espécie al génere Dinobastis. 

Les diferéncies existents entre totes 
aquestes espécies són menors que les 
trobades entre els cranis Incarcal | i II 
amb relació a Incarcal IIl. D'acord amb la 
bibliografia consultada es podria pensar 
que en aquest jaciment podriem tenir 
dues espécies diferents i àdhuc dos gé- 
neres distints. La nostra interpretació és, 
però, molt distinta, doncs consideram que 
es podria tractar d'un típic exemple de 
dimorfisme sexual. La utilització, en el 
passat, de criteris taxonòmics no massa 
encertats podria ser la causa del caos 
taxonòmic que es dóna entre els carní- 
vors Vilafranquians i Pleistocens. 
Aquests errors es deuen, sens dubte, a 
que la majoria dels casos els jaciments 
aporten restes escases i fragmentades. 
Incarcal n'és una excepció i gràcies a això 
hem pogut estudiar tres magnífics restes 
cranials. Els cranis | i ll tenen una morfo- 
logia pròxima als exemplars de Roca- 
neyra i Sénèze, que correspondrien a 

mascles, mentres que el crani d'Incarcal 
Il, de talla més petita i proper a les for- 
mes xineses, correspondria a la femella. 
Altres diferéncies podrien esser degudes 
a una major especialització de formes 
més tardanes. 

D'Àfrica es coneix H. problematicum 
de Makapansgat i el recentment descrit H. 
hadarensis per Petter i Hovvell (1988). 
Aquestes formes tendrien que relacionar- 
se amb les espècies euroasiàtiques. 

Algunes particularitats de la morfo- 
logia craniana, tal com són: la forma de la 
cavitat glenoide, la disposició dels alvèols, 
de les incisives i la reducció dels diaste- 
mes, són compartides entre Incarcal IIl i 
H. ultimus. Aquestes característiques són 
possiblement atribuibles a exemplars de 
sexe femení, molt semblants a ia morfo- 
logia de Machairodus africanus del Villa- 
franquià de Tunis (Petter Hovvell, 1987). 

Entre les faunes del Vallesià es troba 
Machairodus aphanistus, amb caràcters 
que es poden considerar com a primitius 
dins d'aquest grup. Aquesta espècie és 
sustituida durant el Turolià per Amphi- 
machairodus giganteus, però sense des- 
cartar que ja sigui present durant el Valle- 
sià terminal de Terrassa, i és comú en els 
jaciment de les rodalies de Terol. A. 
giganteus és una espècie molt especialit- 
zada amb unes grans canines superiors, 
molt semblants a les que presenta el 
gènere Homotherium, les carnisseres 
superiors ja tenen el protocon molt reduit. 
El gènere Amphimachairodus, o subgè- 
nere de Machairodus segons alguns 
autors, és detectat durant el Pliocè inferior 
a la península Ibèrica, amb una espècie 
de talla més bé petita: és Amphimachai- 
rodus pliocaenicus amb una canina i una 
tercera incisiva superiors, morfològica- 
ment idèntiques a les del gènere que ens 
ocupa, però presentant encara una P? 


gran i biradiculada. Compta, encara, amb 
clars signes de regressió amb relació a 
les formes miocenes i presenta també 
l'arrel del protocon de la carnissera ben 
individualitzada (Pons-Moyà, 1988). 
Aquesta darrera espècie podria ser, molt 
probablement, l'ancestre del gènere Ho- 
motherium. Malhauradament aquesta for- 
ma està molt mal coneguda, però la talla 
i característiques dentàries fan que pugui 
esser considerada com a una candidata 
més adequada a esser l'ancestre del gè- 
nere Homotherium que la forma miocena. 
Aquesta darrera. en alguns aspectes és 
més evolucionada com denota la reducció 
del protocon, trobant-se aquesta forma 
turoliana quasi tan especialitzada com els 
Homotherium del Vil-lafranquià i Pleistocè, 
a més a més de comptar amb una talla 
major. 

Fent referència a les possibles cau- 
ses d'extinció del gènere Homotherium 
ens demanam si l'augment de talla del 
gènere Panthera a finals del Pleistocè in- 
ferior podria haver ocasionat una forta 
competència entre ambdós tipus de carní- 
vors. També l'aparició de P. pardus, el 
qual en certa manera per la seva talla 
sustituiria a Megantereon, podria ser un 
exemple més del succeit amb Homot- 
herium. En aquest sentit P. gombas- 
zogensis en les seves formes de gran 
talla i P. pardus sustituirien el tàndem, 
present des del Pliocè superior, Homo- 
therium-Megantereon. Les formes del 
genere Panthera durant els inicis del 
Pleistocé medi són de gran talla i àdhuc 
alguns exemplars han estat classificats 
com a P. leo fossilis. Les sustitucions 
produides per uns felins de talles compa- 
rables, sembla evident, o almenys rao- 
nable. També durant el Miocé de la penín- 
sula Ibérica, una associació d'espècies de 
talla granmitjana es produeix amb M. 

aphanistus- Sansanosmilus jordani, la 
qual, durant el Turolià, és sustituida per A. 
giganteus-P. orientalis, els quals són 
sustituits a la seva volta per carnívors 
amb llargues canines, tal com Homothe- 
rium-Megantereon, que finalment seran 
sustituits, d'acord amb la nostrà interpre- 
tació, per representants del gènere Pan- 
thera. Una excepció a aquesta interpre- 
tació seria el jaciment de Valles de 
Fuentiduefia (Ginsburg et al., 1981) on 
s'ha esmentat M. alberdiae, forma inter- 
mèdia en talla entre M. aphanistus i 
Sansanosmilus jordai. Creim, però, rera 
considerar el que ocorre amb la variabilitat 
registrada a Incarcal, que aquesta espè- 
cie tendria d'esser revisada. igual suc- 
ceeix amb alguns canins de talla petita de 
la localitat de Can Llobateres atribuits a la 
mateixa biozona. Pot ocorre que en 
aquest últim jaciment estiguin presents 
ambdues espècies o ens trobem amb 
dimorfismes sexuals, que és el que 
realment pensam després de l'estudi del 
material més complet d'Incarcal. 


Biologia 


D'acord amb Ballesio (1963), H. 
crenatidens no poseia l'agilitat ni la rapi- 
desa dels felins moderns. La utilització 
dels membres anteriors per a la caça 
(abatre i immobilitzar) amb una posterior 
utilització de les canines sembla quasi evi- 
dent. Aquests detalls també són aportats 
per Ginsburg (1961) per a Sansanosmi- 
lus palmidens. També és destacable el fet 
de que les incisives, pel tipus de desgast, 


poseien una funcionalitat major que la que . 


tenen els felins actuals. 
Un major encaixament de l'atlas amb 
còndils occipitals, demostra una limitació 


en els moviments transversals del cap, a 
diferència del que passa amb altres felins. 
En canvi l'acció d'hendir les canines i la 
seva utilització amb moviments verticals 
serien perfectament realitzables, pel gran 
desenvolupament dels músculs del coll. 
Aquest fet permetria que les canines 
superiors poguessin actuar amb una gran 
eficàcia, per a poder accedir a les zones 
blanes de les seves preses, a on les inci- 
sives, en situar-se molt avançades, opera- 
rien molt millor que en el cas dels felins 
moderns. igualment lès carnisseres a 
l'actuar com a grans estisores permetrien 
trocejar els fragments càrnics obtinguts 
per la pinça anterior. 


Conclusions 


Després de les observacions que 
hem realitzat sobre els materials de la 
pedrera Incarcal i d'acord amb les des- 
cripcions (Pons-Moyà et al., en premsa), 
ens sémbla raonable afirmar que les 
espècies: Homotherium nestianus, H. 
boulei, H. latidens i H. moravicum són 
sinònimes de la primérà espècie descrita 
d'aquest grup de carnívors: Homotherium 
crenatidens. Les petites diferències que 
s'observen entre èlles són producte, en 
primer lloc, d'un dimorfisme sexual accen- 
tuat que afectaria no sols à la talla, sinó 
també a certes diferències morfològiques. 
En segon lloc, les formes de la MmQ-2 i 
MmQ-3 estan quelcom més especialitza- 
des (com en el jaciment Incarcal) que els 
exemplars del Vil-lafranquià i de la MmQ- 
1. Per aquestes raons inclouriem a 
aquestes espécies dins de la subespécie, 
Homotherium crenatidens latidens. D'altre 
banda, les formes pleistocenes de la Xina, 
com H. cf. crenatidens de Nihowan i H. 
ultimus de Choukoutien, tendrien que ser 

Figs. 1-7. 1) Homotherium nestianus de Perrier, 2) H. crenatidens de Sénéze, 3) H. crenatidens d'Incarcal- 
I| (Crespià, Girona), 4) H. crenatidens d'Incarcal-l (Crespià, Girona), 5) H. ultimus de Choukoutien, 6):H. 
crenatidens d'Incarcal-lll (Crespià, Girona), 7) Dinobastis serus dels EEUU. Adaptat de Bonis (1976) i 
de Pons-Moyà et al. (en premsa). 

1) Homotherium nestianus from Perrier, 2) H. crenatidens from Sénèze, 3) H. crenatidens from Incarcal- 
Il (Crespià, Girona), 4) H. crenatidens from Incarcal-l (Crespià, Girona), 5) H. ultimus from Choukoutien, 
6) H. crenatidens from Incarcat-IIl (Crespià, Girona), 7) Dinobastis serus from USA. Adapted from Bonis 
(1976) and from Pons-Moyà et al. (in the Press). 

objecte d'un estudi més acurat, doncs ens 
podriem trobar amb un altre cas semblan 
a l'europeu, on existís un marcat dimor- 
fisme sexual. | igualment podria passar 
amb les espècies africanes. 

Fent referència a la biologia 
d'aquests carnívors de canines llargues, 
sembla probat el seu caràcter predador. 
Deixant al marge l'espectacularitat de les 
seves canines superiors, cal interpretar- 
les com a uns instruments més adequats 
per a l'obertura de zones blanes que per 
ocasionar la mort directe de les preses. Al 
mateix temps podem afirmar que les 
carnisseres estan igualment adaptades a 
aquest sistema. Totes aquestes caracte- 
rístiques venen confirmades per una me- 
nor movilitat transversal del cap. Els 
membres anteriors ocuparien el lloc pri- 
mordial per abatre les preses, a diferència 
dels felins moderns que utilitzen un siste- 
ma combinat. 


Bibliografia 


Ballesio, R. 1963. Monographie d'un 
Machairodus du gisement villafran- 
chien de Sénéze: Homotherium 
crenatidens Fabrini. Trav. Lab. Geol. 
Lyon (n. s.), 9:1-129. 

Bonis de, L. 1976. Un félidé a longues 
canines de la Colline de Perrier (Puy- 
de Dóme). Ses raports avec les 
félinés machairodontes. Ann. de 
Paleont. (Vertébrés) fasc., 62 (2): 
159-198. 

Fabrini, E. 1890. | Machairodus (Megan- 
thereon) del Val d'Arno superiore. 
Boll. R. com. Geol. Italia ser. 3, 1: 
121-144 i 161-177. 


Ginsburg, L. 1961. La faune de Carni- 
vores miocénes de Sansan (Gers). 
Mém. Mus. nat. Hist. Sér. C, Sc. 
Terre, 23:1-303. 

Ginsburg, L., Morales, J. i Soria, D. 1981. 
Nuevos datos sobre los carnívoros 
de los Valles de Fuentidueña (Sego- 
via). Estudios Geol., 37:383-415. 

Kretzoi, N. 1929. Materialen zur phyloge- 
netischen Klassifikation der Aleuroi- 
deen. Interni. Zool. Congr. Budapest: 
1293-1355. 

Petter, G. i Howell, F.C. 1987. Machai- 
rodus africanus Arambourg, 1975 
(Carnivora, Mammalia) du Villafran- 
chien d'Ain Brimba, Tunisie. Bull. 
Mus. netn. Hist. nat. 4 sér., 9:97-119. 

Petter, G. i Howell, F.C. 1988. Nouveau 
Félidé machairodonte (Mammalia, 
Carnivora) de la faune pliocéne de 
l'Afar (Ethiopie): Homotherium hada- 
rensis n. sp. C. H. Acad. Sci. Paris, 
306:731-738. 

Pons-Moyà, J. 1988. Amphimachairodus 
pliocaenicus nov. sp. (Felidae, Car- 
nivora). Nuevo Machairodontini del 
Plioceno inferior de la Península Ibé- 
rica. Pal. i Evolució, 22:51-54. 

Pons-Moyà, J., Moyà-Solà, S., Maroto, J. 
i Galovart, A. (en premsa). Los Ho- 
motherium crenatidens del depósito 
kárstico de la cantera Incarcal (Cres- 
pià, Girona). Mem. Mus. Arqueol. 
Banyoles. 

Theilhard de Chardin, P. 1939. On two 
skulls of Machairodus from the lower 
Pleistocene beds of Choukoutien. 
Bull. Geol. Soc. China, 19:235-256.. 

Theilard de Chardin, P. i Piveteau, J. 
1930. Les mammiféres fossiles de 
Nihowan. Ann. Paléont., 19:134. 


